Manuels Golmaijo

Manuels Golmaijo de la Toriente (;  Havana —  Madride) bija Kubas un Spānijas šahists.

 Biogrāfija 
Piedzimis Kubā, kur arī tēva un vecākā brāļa vadībā iemācījies spēlēt šahu. Vēlāk pārcēlies uz Spāniju. Sešas reizes uzvarējis Spānijas šaha čempionātos (1902, 1912, 1919, 1921, 1927, 1928), bet 1929. gadā zaudējis papildu mačā par čempiona nosaukumu. 1922. gadā nospēlējis divu partiju maču nākamo Pasaules šaha čempionu Aleksandru Aļehinu un zaudējis ar ½:1½.

1924. gadā Parīzē Pasaules amatieru šaha meistarsacīkstēs ieņēmis 8. vietu (uzvarējis Hermanis Matisons),OlimpBase :: Chess Olympiad Paris 1924: championship final standings bet 1928. gadā Hāgā šajā pašā turnīrā dalījis 4.-6. vietu (uzvarēja Makss Eive).OlimpBase :: 2nd Chess Olympiad The Hague 1928: Amateur World Championship

Pārstāvējis Spānijas komandu lielākajos komandu šaha turnīros:
 Pasaules šaha olimpiādē piedalījies 3 reizes (1927, 1930-1931);OlimpBase :: Men's Chess Olympiads :: Manuel Golmayo de la Torriente
 neoficiālajā Pasaules šaha olimpiādē piedalījies 1924. gadā.OlimpBase :: unofficial Chess Olympiads :: Manuel Golmayo de la Torriente

Arī pēc Otrā pasaules kara turpinājis piedalīties šaha turnīros. 1947. gadā uzvarējis turnīrā Madridē, bet 1951. gadā bijis pirmais turnīrā Linaresā.

1951. gadā FIDE piešķīrusi Golmaijo starptautiskā arbitra nosaukumu.

 Atsauces 

 Ārējās saites 

Kategorija:1883. gadā dzimušie
Kategorija:1973. gadā mirušie
Kategorija:Kubā dzimušie
Kategorija:Kubas šahisti
Kategorija:Spānijas šahisti